gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7465, del 13-02-2015 (2015/1226)

Notificació i citació a les persones interessades en el procediment abreujat número 511/2014 del Jutjat Contenciós Administratiu número 5 de València.
------------------------------------------------------------------------------------------------------------------------------------------------------

### Dades del document

Número de DOGV
:   7465

Data del DOGV
:   13-02-2015

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2015/1226


Data del document
:   30-01-2015

Organisme emissor
:   Conselleria de Sanitat

Tipus de document
:   Anunci

Notificació i citació a les persones interessades en el procediment abreujat número 511/2014 del Jutjat Contenciós Administratiu número 5 de València. [2015/1226]  
El director general de Recursos Humans de la Conselleria de Sanitat fa saber que María Amparo Broseta Tamarit ha interposat un recurs contenciós administratiu, procediment abreujat número 511/2014, davant del Jutjat Contenciós Administratiu número 5 de València, contra la Resolució de 10 de setembre de 2014, del director territorial de Sanitat, per la qual publica els nous llistats definitius d'inscrits en les llistes d'ocupació temporal d'institucions sanitàries dependents de la Conselleria de Sanitat, edició 12, per a les categories de facultatius especialistes, metges, pediatres, odontòlegs, farmacèutics i comares, a la vista dels recurs potestatius de reposició interposat contra la Resolució de 15 d'abril de 2014 i de les correccions d'errades que s'hi han fet d'ofici.  
  
Per això, en compliment del que disposa l'article 49 de la Llei 29/1998, de 13 de juliol, reguladora de la jurisdicció contenciosa administrativa, es notifica a les possibles persones interessades que ha sigut remés a l'esmentada sala l'expedient administratiu impugnat, i se'ls cita en el termini de nou dies, a fi que puguen comparéixer en les referides actuacions, si ho estimen convenient.  
  
València, 30 de gener de 2015.- El director general de Recursos Humans de la Sanitat: Javier Lázaro Lorente.
Diari Oficial de la Generalitat Valenciana


Sumari del DOGV 7458, del 04-02-2015 (2015/829)

RESOLUCIÓ de 29 de gener de 2015, de l'encarregat de l'Oficina Central del Registre de Cooperatives de la Comunitat Valenciana, per la qual s'anuncia el dia i l'hora del sorteig públic per a determinar l'orde de nomenaments d'auditors de comptes per part del Registre de Cooperatives per al supòsit regulat en l'article 50 de la Llei 8/2003, de 24 de març, de Cooperatives de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7458

Data del DOGV
:   04-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/829


Data del document
:   29-01-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 29 de gener de 2015, de l'encarregat de l'Oficina Central del Registre de Cooperatives de la Comunitat Valenciana, per la qual s'anuncia el dia i l'hora del sorteig públic per a determinar l'orde de nomenaments d'auditors de comptes per part del Registre de Cooperatives per al supòsit regulat en l'article 50 de la Llei 8/2003, de 24 de març, de Cooperatives de la Comunitat Valenciana. [2015/829]  
Per a donar adequat compliment a l'article 50 de la Llei 8/2003, de 24 de març, de Cooperatives de la Comunitat Valenciana, relatiu al nomenament d'auditors de comptes per part del Registre de Cooperatives, i a l'efecte de establir el sistema de nomenament d'auditors de comptes, s'anuncia que el desé dia hàbil a comptar del següent a la publicació en el Diari Oficial de la Comunitat Valenciana, a les 12.00 hores, es procedirà a realitzar en la seu de l'Oficina Central del Registre de Cooperatives de la Comunitat Valenciana el sorteig públic pel qual s'establisca la lletra de l'alfabet que determine l'orde dels nomenaments, a efectuar en l'exercici 2015, entre els auditors inscrits en el Registre Oficial d'Auditors de Comptes a 31 de desembre de l'any 2014. Si de l'anterior còmput de data resulta que el dia del sorteig recau en dissabte, el sorteig es realitzarà el següent dia hàbil.  
  
La lletra de l'alfabet que es determine en l'esmentat sorteig serà la mateixa per a qualsevol de les oficines dels registres de cooperatives existents a la Comunitat Valenciana, i s'aplicarà a les llistes confeccionades a este efecte per l'Institut de Comptabilitat i Auditoria de Comptes per a cada circumscripció territorial provincial.  
  
València, 29 de gener de 2015.- L'encarregat del Registre: José Ignacio Martínez Estevan.
Diari Oficial de la Generalitat Valenciana


Sumari del DOGV 7459, del 05-02-2015 (2015/834)

Notificació de la sentència dictada en el juí verbal número 318/2013.
---------------------------------------------------------------------

### Dades del document

Número de DOGV
:   7459

Data del DOGV
:   05-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/834


Organisme emissor
:   Jutjat de Primera Instància Número 4 de València

Tipus de document
:   Edicte

Notificació de la sentència dictada en el juí verbal número 318/2013. [2015/834]  
Juí verbal 318/2013  
De: Empresa Mixta Valenciana de Aguas, SA (Emivasa).  
Procuradora: M. Gloria Benlloch Soriano.  
Contra: Rosa Chapín Palop, Manuel María Santiago Fernández i Dolores Fernández Moreno.  
  
María Teresa Esteve Ramos, secretària del Jutjat de Primera Instància número 4 de València, fa saber que en este jutjat seguix procediment juí verbal número 318/2013, a instàncies de l'Empresa Mixta Valenciana de Aguas, SA (Emivasa), contra Rosa Chapín Palop, Manuel María Santiago Fernández i Dolores Fernández Moreno, en el qual s'ha disposat notificar a Rosa Chapín Palop que, en data 18 d'octubre de 2013, s'ha dictat sentència que l'afecta, i contra la qual pot interposar recurs d'apel·lació en el termini de 20 dies hàbils, a comptar des de l'endemà de la publicació en el diari oficial, en la forma prevista en l'article 448 i següents de la Llei d'Enjudiciament Civil. Per a conéixer el contingut íntegre de la resolució esmentada, podrà personar-se en la secretaria del jutjat siti a València, avinguda del Professor López Piñero, número 14, pis 2n, zona blava (Ciutat de la Justícia de València).  
  
I perquè valga de notificació en forma deguda, amb prevenció dels recursos expressats a la part demandada que es troba en parador desconegut, Rosa Chapín Palop, d'acord amb el que disposa l'article 164 de la Llei d'Enjudiciament Civil, s'expedix este edicte.  
  
València, 27 de juny de 2014.- La secretària judicial: María Teresa Esteve Ramos.
Diari Oficial de la Generalitat Valenciana


Sumari del DOGV 7633, del 09-10-2015 (2015/8264)

DECRET 175/2015, de 8 d'octubre, del Consell, pel qual concedeix la Gran Creu de l'Orde de Jaume I el Conqueridor a Ramón Pelegero Sanchis, Raimon.
---------------------------------------------------------------------------------------------------------------------------------------------------

### Dades del document

Número de DOGV
:   7633

Data del DOGV
:   09-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8264


Data del document
:   08-10-2015

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 175/2015, de 8 d'octubre, del Consell, pel qual concedeix la Gran Creu de l'Orde de Jaume I el Conqueridor a Ramón Pelegero Sanchis, Raimon. [2015/8264]  
Pel Decret 12/2008, d'1 de febrer, del Consell, es va constituir l'Orde de Jaume I el Conqueridor per a distingir aquelles persones físiques o jurídiques que, pels seus mèrits, hagen destacat en els àmbits cultural, professional, econòmic, cívic o social, o pels seus serveis al desenvolupament i progrés de la Comunitat Valenciana, a la recuperació i dignificació de la seua cultura, identitat i símbols, i a la difusió dels valors autòctons del poble valencià.  
La disposició addicional segona d'aquest Decret 12/2008 estableix que la concessió a persones físiques de l'Alta Distinció de la Generalitat comportarà la de la Gran Creu de l'Orde.  
El Consell, mitjançant el Decret 173/2015, de 8 d'octubre, ha concedit l'Alta Distinció de la Generalitat a Ramón Pelegero Sanchis, Raimon.  
En virtut d'això, i amb la deliberació prèvia del Consell, en la reunió del dia 8 d'octubre de 2015,  
  
  
DECRETE  
  
Concedir la Gran Creu de l'Orde de Jaume I el Conqueridor a Ramón Pelegero Sanchis, Raimon.  
  
València, 8 d'octubre de 2015  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7448, del 22-01-2015 (2015/343)

Notificació de la sentència dictada en el procediment ordinari número 139/2009.
-------------------------------------------------------------------------------

### Dades del document

Número de DOGV
:   7448

Data del DOGV
:   22-01-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/343


Organisme emissor
:   Jutjat de Primera Instància i Instrucció Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 139/2009. [2015/343]  
En el procediment de juí ordinari número 139/09, seguit en el Jutjat de Primera Instància i Instrucció número 1 d'Orihuela, a instància de Manuela Gómez Ballester, s'ha dictat la sentència que copiada en el seu encapçalament i dispositiva és com seguix:  
  
«Sentència número 5/14  
Orihuela, 4 de juliol de 2014  
Raquel Lacunza Ruiz, magistrada jutgessa titular del Jutjat d'Instrucció número 1 ?antic mixt 1- d'Orihuela, ha vist estes actuacions de juí ordinari número 139/2009, promogudes per Manuela Gómez Ballester, representada per la procuradora senyora Torregrosa Grima contra Luz Divina Sánchez Abeller, representada pel procurador senyor Martínez Gilabert, contra María Concepció Gómez Bernal, José María Gómez Bernal i herència jacent d'Antonio Francisco Gómez Bernal en situació de rebel·lia processal.  
  
Dispositiva  
Desestime íntegrament la demanda plantejada per la procuradora senyora Torregrosa Grima, en nom i representació de Manuela Gómez Ballester contra Luz Divina Sánchez Abeller, Concepció Gómez Bernal, José María Gómez Bernal i María Dolores Bernal García, i absoldre estos de totes les pretensions contra ells exercitades, amb expressa condemna en costes a l'actora.  
Estime íntegrament la demanda plantejada pel procurador senyor Martínez Gilabert, en representació de Luz Divina Sánchez Abeller contra Manuela Gómez Ballester, Concepció Gómez Bernal, José María Gómez Bernal i María Dolores Bernal García, i declarar extingida la comunitat existent entre les parts sobre la finca registral 140.766 del Registre de la Propietat d'Orihuela (finca Los Gavilanes), la finca 15.529 del Registre de la Propietat de Callosa de Segura (anomenada La Concepció) i la finca registral 867 inscrita en el Registre de la Propietat de Callosa de Segura, i es procedirà a la venda en pública subhasta d'estes, amb admissió de licitadors estranys; sense condemna expressa en costes a cap de les parts respecte d'esta acció.   
  
I a fi que servisca de notificació en forma als demandats declarats rebels, estenc i firme esta notificació.  
  
Orihuela, 15 de desembre de 2014.- La secretària judicial: M. Llanos Cejudo Podio.
Diari Oficial de la Generalitat Valenciana


Sumari del DOGV 7542, del 08-06-2015 (2015/5157)

Notificació de la sentència dictada en el juí verbal número 1952/2013.
----------------------------------------------------------------------

### Dades del document

Número de DOGV
:   7542

Data del DOGV
:   08-06-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/5157


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el juí verbal número 1952/2013. [2015/5157]  
María Amparo Marco Martínez-Arenas, secretària del Jutjat de Primera Instància número 3 de Torrevieja, faig saber que en el juí verbal 1952/2013, a instàncies de la Comunitat de Propietaris Edifici Almirante contra Tecnología Urbana Construcciones, SL, s'ha dictat, amb data 21 de novembre de 2014, sentència la part dispositiva de la qual, literalment, diu així:  
  
«Dispositiva  
Estime la demanda promoguda pel procurador el senyor Giménez Viudes, en nom i representació de la Comunitat de Propietaris Edifici Almirante, contra la mercantil Tecnología Urbana Construcciones, SL, i condemne la demandada al pagament de la quantitat de 3.595,34 euros, més els interessos reportats des de la interposició de la demanda, amb apreciació de temeritat tal com exposa el fonament jurídic tercer.  
  
Expediu un testimoniatge d'esta resolució i uniu-lo a les actuacions principals, i porteu-ne l'original al llibre de sentències d'este jutjat.  
Notifiqueu-la a les parts i feu-los saber que contra esta sentència es pot interposar un recurs d'apel·lació davant d'este jutjat en el termini de 20 dies des de la notificació de la present.  
Esta és la meua resolució, que dispose, mane i firme. Capilla Hermosilla Donaire, jutgessa del Jutjat de Primera Instància número 3 de Torrevieja.»  
  
I en compliment del que establix l'article 497.2 de la Llei d'Enjudiciament Civil, perquè servisca de notificació a Tecnología Urbana Construcciones, SL, en parador ignorat, i amb la petició que se'ns remeta una còpia d'este ofici, estenc esta cèdula.  
  
Torrevieja, 22 de maig 2015.- La secretària judicial: María Amparo Marco Martínez-Arenas.
Diari Oficial de la Generalitat Valenciana


Sumari del DOGV 7467, del 17-02-2015 (2015/1227)

Notificació de la sentència dictada en el procediment de divorci contenciós número 1361/2013.
---------------------------------------------------------------------------------------------

### Dades del document

Número de DOGV
:   7467

Data del DOGV
:   17-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1227


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1361/2013. [2015/1227]  
Divorci contenciós 001361/2013  
Demandant: Chetachi Brenda Nwaorisara.  
Procuradora: M. del Mar Ruiz Romero.  
Demandat: Chijindu Bright Alozie.  
Procurador/a: -  
Antonio Rodríguez-Moldes Peiró, secretari del Jutjat de Primera Instància número 9 de València, mitjançant este edicte faig saber que en les actuacions de divorci contenciós, seguides amb el número 001361/2013, a instància de Chetachi Brenda Nwaorisara, representada per la procuradora María del Mar Ruiz Romero, contra Chijindu Bright Alozie, en situació de rebel·lia i parador desconegut, en les quals, amb data 8 d'octubre de 2014, s'ha dictat sentència la part dispositiva de la qual diu així:  
  
«Dispositiva  
Estime totalment la demanda interposada per la procuradora senyora Ruiz Romero, en la representació processal de Chetachi Brenda Nwaorisara, contra Chijindu Bright Alozie, en rebel·lia processal, i dispose la dissolució del matrimoni, per divorci dels expressats litigants, sense adoptar cap mesura definitiva, i tot això sense fer expressa condemna en costes.  
Comuniqueu esta resolució, una vegada siga ferm el pronunciament de divorci al registre civil on conste inscrit el matrimoni.  
Així, esta és la meua sentència, contra la qual es pot interposar recurs d'apel·lació en el termini de 20 dies, comptadors des de l'endemà de la notificació, d'acord amb la nova redacció de l'article 458.1 de la Llei d'Enjudiciament Civil que en fa la Llei 37/2011, de 10 d'octubre, i amb el depòsit previ de la quantitat de 50 euros en el compte de consignacions d'este Jutjat, que pronuncie, mane i firme».  
  
I perquè valga de notificació de forma deguda a Chijindu Bright Alozie, en rebel·lia processal i parador desconegut, expedisc i firme este edicte.  
  
València, 10 de febrer de 2015.- El secretari judicial: Antonio Rodríguez-Moldes Peiró.
Diari Oficial de la Generalitat Valenciana


Sumari del DOGV 7630, del 06-10-2015 (2015/8088)

Informació pública de la dissolució de la cooperativa.
------------------------------------------------------

### Dades del document

Número de DOGV
:   7630

Data del DOGV
:   06-10-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/8088


Organisme emissor
:   Butipem, SCOOP V.

Tipus de document
:   Anunci

Informació pública de la dissolució de la cooperativa. [2015/8088]  
En l'Assemblea General celebrada el dia 24 de setembre de 2015, s'acorda per unanimitat la dissolució de la cooperativa Butipem, Societat Cooperativa Valenciana, amb CIF F-97556823, d'acord amb l'apartat g de l'article 81.1 del vigent Decret Legislatiu 2/2015, de 15 de maig, de 2015, de Consell, pel qual aprova el Text Refós de la Llei de Cooperatives de la Comunitat Valenciana.  
  
València, 24 de setembre de 2015.- La presidenta, p. p.: Amparo Dolores Aguilera Escudero.
Diari Oficial de la Generalitat Valenciana


Sumari del DOGV 7614, del 14-09-2015 (2015/7462)

Adjudicació i formalització del contracte número O/5/2015. Reforma d'espais per a laboratoris en l'edifici de la Facultat de Ciències VI.
-----------------------------------------------------------------------------------------------------------------------------------------

### Dades del document

Número de DOGV
:   7614

Data del DOGV
:   14-09-2015

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/7462


Data del document
:   09-09-2015

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte d'obres

Adjudicació i formalització del contracte número O/5/2015. Reforma d'espais per a laboratoris en l'edifici de la Facultat de Ciències VI. [2015/7462]  
1. Entitat adjudicadora  
1.1. Organisme: Universitat d'Alacant.  
1.2. Dependència que tramita l'expedient: Subdirecció de Contractació.  
1.3. Número d'expedient: O/5/2015.  
  
2. Objecte del contracte  
2.1. Tipus de contracte: contracte d'obres.  
2.2. Descripció de l'objecte: Reforma d'espais per a laboratoris en l'edifici de la Facultat de Ciències VI.  
2.3. CPV: 45214610-9.  
2.4. Butlletí o diari oficial i data de publicació de l'anunci de licitació: DOCV núm. 7478, de 4 de març de 2015.  
2.5. Adjudicació: publicada en el perfil del contractant en data 15 de juliol de 2015.  
  
3. Tramitació, procediment i forma d'adjudicació  
3.1. Tramitació: ordinària.  
3.2. Procediment: obert.  
3.3. Criteris d'adjudicació. Oferta econòmica: 55 punts. Criteris mitjançant judicis de valor: 45 punts.  
  
4. Pressupost base de licitació  
4.1. Base imposable: 243.609,82 euros. IVA: 51.158,06 euros. Import total: 294.767,88 euros.  
  
5. Adjudicació  
5.1. Data: 14 de juliol de 2015.  
5.2. Contractista: Refortec, SL.  
5.3. Nacionalitat: espanyola.  
5.4. Import d'adjudicació. Base imposable: 165.654,68 euros. IVA: 34.787,48 euros. Import total: 200.442,16 euros.  
5.5. Data de formalització del contracte: 24 de juliol de 2015.  
  
Alacant, 9 de setembre de 2015.- El rector, p. d. f. (09.06.2012), el vicerector de Campus i Sostenibilitat: Rafael Muñoz Guillena.
Diari Oficial de la Generalitat Valenciana


Sumari del DOGV 7622, del 24-09-2015 (2015/7735)

ORDRE 9/2015, de 21 de setembre, de la Conselleria d'Educació, Investigació, Cultura i Esport, per la qual nomena M. José Espuch Svoboda vocal del Consell Social de la Universitat d'Alacant.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7622

Data del DOGV
:   24-09-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/7735


Data del document
:   21-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * Consell Social d'Universitats
    * Universitat d'Alacant

ORDRE 9/2015, de 21 de setembre, de la Conselleria d'Educació, Investigació, Cultura i Esport, per la qual nomena M. José Espuch Svoboda vocal del Consell Social de la Universitat d'Alacant.  
 [2015/7735]  
La Junta de Govern Local de l'Ajuntament d'Alacant, en sessió ordinària celebrada el dia 14 de juliol de 2015, ha designat M. José Espuch Svoboda com a vocal del Consell Social de la Universitat d'Alacant, en substitució de Miguel Valor Peidró.  
Vist tot el que s'exposa, de conformitat amb el que disposen els articles 5.4.d, 6.1 i 7.2 de la Llei 2/2003, de 28 de gener, de la Generalitat, de Consells Socials de les Universitats Públiques Valencianes,  
  
  
ORDENE  
  
Primer  
Nomenar vocal del Consell Social de la Universitat d'Alacant, en representació dels interessos socials i designada per l'Ajuntament d'Alacant, M. José Espuch Svoboda, en substitució de Miguel Valor Peidró.  
  
Segon  
El mandat de la nova membre tindrà una duració igual al temps que reste per complir al membre que substitueix.  
  
Tercer  
La present ordre entrarà en vigor el mateix dia de la publicació en el Diari Oficial de la Comunitat Valenciana  
  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, la present ordre, que posa fi a la via administrativa, pot ser recorreguda potestativament en reposició o bé s'hi pot plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar de l'endemà de la seua publicació en el Diari Oficial de la Comunitat Valenciana.  
b) El recurs contenciós administratiu s'ha d'interposar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Comunitat Valenciana.  
  
València, 21 de setembre de 2015  
  
El conseller d'Educació, Investigació, Cultura i Esport,  
VICENT MARZÀ IBÁÑEZ